Here is a page extracted from Wikipedia that may contain CSS, HTML, and a lot of unformatted text.

Title: كشرى
Content: كشرى koshari  اكله من اشهر الاكلات المصريه بيتكون من رز و عدس و مكرونه و حمص و تقلية بصل و صلصة طماطم و شطه و دقه خل و توم . الكشرى من الأكلات المصريه المشهوره بيتعمل فى البيت و  فيه مطاعم كتيره جوا و برا مصر بتبيع كشرى مصرى.

فيه كتير فى كل مصر مش بس اسكندريه بيعملو"كشرى اسكندرانى" متكون من رز و عدس اصفر يعنى مقشر من غير جبه و صلصة طماطم و  تقلية بصل من غير مكرونه و بيتاكل مع سلطة طماطم و خيار و فلفل و بصل. الكشرى اللى بيسموه اسكندرانى المتكون من رز و عدس و تقليه من غير مكرونه هو اصل الكشرى المصرى.

انواع الكشرى المصرى 
 كشرى اسكندرانى : رز و عدس اصفر و ملح و فلفل و كمون و شطه و بصل و توم و خل و صلصه طماطم و تقلية بصل و سلطه طماطم. فيه بيحطو معاه بيض مزعلل يعنى بيض اتسلق و اتقشر و اتقلا فى سمنه
 كشرى قاهرى : رز و عدس اصفر و عدس بجبه و  مكرونه و حمص و ملح و فلفل و كمون  و صلصه طماطم و تقلية بصل و خل بتوم و شطه . فيه بعض المحلات حسب الطلب بيحطو عليه حتت كبده او لحمه مفرومه او حتت سجق او حتت لحمة فراخ او تونه او غيره

عمل كشرى اسكندرانى

 حط كميات متساويه من الرز و العدس الاصفر  عليهم شوية شعريه و حط عليهم صلصة طماطم و ملح و فلفل و كمون و حتت بصل و توم و شوية خل و شوية شطه و عصير لمونه و شوية زيت زى زيت الدره او الزتون او زبده او سمنه و ميه مغليه و قلبهم  و حطهم علا النار لغاية ما الميه تنشف و الكشرى يستوى 

 قطع بصل حتت صغيره او افرمه و اقليه فى زيت  لعمل التقليه 

 اعمل سلطة طماطم و خيار و فلفل اخضر (او اصفر و احمر) و بصل و اعصر عليهم لمونه

عمل كشرى قاهرى

مقادير 
 2 كباية رز مصرى.
 كباية عدس اصفر
 نص كباية عدس بجبه
 كباية مكرونه مرمريه
 نص كبايه مكرونه سباجتى تتقطع  حتت
 نص كباية مكرونه شعريه
 نص كباية حمص طبيخ
 ملح و فلفل و كمون  
 زيت

 تتخلط المكونات ببعض و تتحط عليها ميه مغليه و تتقلب و تتحط علا النار لغاية ما الميه تنشف و الكشرى يستوى

طريقه تقلية كشرى 
 بصل يتقطع حتت صغيره او يتفرم و يُتقلا بصل فى شوية زيت لغاية ما لونه يبقا بنى

طريقة صلصة كشرى 
 عصير طماطم او صلصة طماطم معلبه يتحط عليها شوية ملح و فلفل و كمون و ميه و تتغلا.

طريقة شطة كشرى
شطه عليها ميه و تتغلا

طريقة دقه كشرى
خل عليه توم مفروم او توم مدقوق عشان كدا سموها دقه

مصادر

اكل مصرى
اكل